Prezentačné majstrovstvo
2021-10-28 13:00 - 15:00 (Europe/Bratislava) | UVP TECHNICOM a online, Němcovej 5, Košice, Slovakia (Slovak Republic)
Pri slove prezentácia niektorým zmrzne úsmev na tvári a niektorí sa naopak potešia.
No problémom väčšiny z nás je, že sa obávame vystupovania pred publikom. Tento strach je prirodzený , no môžeme sa naučiť ako ho zvládať – prekonať.
Pripraviť dobrú prezentáciu nemusí byť také ťažké ako sa zdá 🙂
Na webinári Prezentačné majstrovstvo rozoberieme aj tieto témy:

Stres manažment – čo to je a ako sním pracovať
Storytelling – sila príbehu v prezentácii
Technická príprava prezentácie
Špecifiká online prezentácie a pod..- ako udržať pozornosť publika..
Zásady prípravy vysielacieho prostredia
Byť profi sa oplatí..
Správne nástroje online prezentácií

Lektor – Marek Šaly
Vedeniu a motivácií ľudí sa venuje vyše 20 rokov. Už ako 18 ročný pomohol vytvoriť, motivovať a viesť skupinu viac ako 50 dobrovoľníkov pracujúcich v mimoškolskej činnosti vrámci neziskovej detskej organizácie.
5 rokov úspešne pôsobil v oblasti obchodu a predaja pre dve spoločnosti, kde ako konzultant pôsobí dodnes. Šesť rokov viedol niekoľko úspešných tímov v spoločnosti T-systems, kde zároveň prezentoval a školil mäkké zručnosti v rámci vnútropodnikovej akadémie, ktorú spoluzakladal. V roku 2017 založil vlastnú spoločnosť v oblasti personalistiky.

Výstava: „Jozef Murgaš – Wireless World“
2021-11-01 - 2022-02-28 | UVP TECHNICOM, Boženy Němcovej 5, Košice, Slovakia (Slovak Republic)
POZVÁNKA NA VÝSTAVU
Pozývame Vás na putovnú výstavu, venovanú významnej osobnosti Slovenskej vedy a techniky – Jozefovi Murgašovi. Výstava je organizovaná v spolupráci s CVTI SR.

Jozef Murgaš, rodák z Tajova, od roku 1896 pôsobil v USA, kde má registrovaných 12 patentov v oblasti bezdrôtovej komunikácie. Najvýznamnejším bol patent z roku 1904 „Tón systém“ – bezdrôtový spôsob prenášania správ a jeho prvý prenos ľudskej reči v éteri prostredníctvom Tónovej modulácie v roku 1905.
Ako uviedol Murgašov asistent John Stegner, počas jednej búrkovej noci v roku 1905 bolo počuť prvýkrát na zemeguli ľudský hlas v éteri. Patril Murgašovi a zachytila ho rádiová stanica v Scrantone. Boli to Murgašove slová:

„Počujete ma? Počujete ma? Počuje ma niekto?“.

Patrili priekopníkovi v oblasti bezdrôtovej komunikácie, vedcovi, kňazovi, ale tiež maliarovi Jozefovi Murgašovi“

JOZEF MURGAŠ (1864 -1929)
Murgaš, ako prvý vo svete, dosiahol rozhodujúci podiel na zrozumiteľnom bezdrôtovom prenose informácií, ktorý sa stal základným pilierom bezdrôtovej komunikácie.
Thomas Alva Edison ( 1847 -1931) prejavil záujem o Murgašove vynálezy a upozornil Marconiho o prekvapivom bezdrôtovom prenose hovoreného slova, ktorý sa Murgašovi podaril v roku 1905 v USA.
Americký prezident Theodor Roosvelt navštívil v roku 1905 laboratórium Jozefa Murgaša vo Wilkes Barre v Pensylvanii a prisľúbil mu vládnu podporu na jeho vynálezoch. Návšteva amerického prezidenta v laboratóriu Jozefa Murgaša v roku 1905 bola pre neho veľkým povzbudením do ďalšej práce.
Návšteva predstaviteľa Marconiho spoločnosti v roku 1914, keď Murgaš mal už patentované v USA väčšinu svojich vynálezov v oblasti bezdrôtovej telegrafie bola spojená s určitou záhadnosťou. Murgaš nijako netajil úspešné výsledky svojich experimentov o čom svedčí aj Murgašova vlastnoručne dopísaná poznámka na liste Marconiho spoločnosti zo dňa 12.1.1914 kde uviedol ” Bol tu a vypytoval sa na všetko o patentoch. Bol aj v laboratóriu, ukázal som mu všetko…” .Po Murgašovej smrti 11.5.1929 bolo laboratórium vykradnuté a mnoho vecí z neho chýbalo. Niektorí polyhistorici tvrdia, že práve táto návšteva bola podnetom na získanie detailov Murgašových vynálezov pre Marconiho spoločnosť.
Jozef Murgaš bol umelec-maliar, reverend, rímsko-katolícky kňaz, politik spolusignatár Pittsburgskej dohody, podporovateľ slovenskej komunity v Pensylványi, vynálezca bezdrôtovej telegrafie, významný predchodca bezdrôtovej a mobilnej komunikácie celosvetového významu.
Jozef Murgaš, ako prvý človek na svete, uskutočnil bezdrôtový prenos ľudského hlasu už v roku 1905, ktorý sa stal základom bezdrôtového prenosu modulovaného signálu prostredníctvom elektromagnetických vĺn. Tento princíp prenosu sa dodnes využíva pre analógové rozhlasové a televízne vysielanie, pre bezdrôtovú pevnú a mobilnú komunikáciu. Jeho 13 patentov nasvedčuje o jeho dômyselnej a cieľavedomej práci.
Najznámejší patent Jozefa Murgaša je patent z 10.mája 1094 na „Tón systém“. Je to spôsob prenosu správ „Tón systémom“, kde bodku a čiarku Morseovej abecedy s rozdielnou dľžkou nahradil Jozef Murgaš dvoma rôznymi tónmi. Tým dokázal podstatne skrátiť dľžku jednotlivých znakov. Druhý patent bol významný v tom, že umožňoval bezdrôtový prenos takto vzniknutých správ nad zemským povrchom. Bolo to zariadenie na prenos správ prostredníctvom tón systému. Rozdielnu výšku tónov generoval Jozef Murgaš pomocou dvoch elektrolytických prerušovačov a kľúčovanie robil pomocou páky, ktorú vychyľoval zo strednej polohy na jednu, alebo druhú stranu. Pre úspešný bezdrôtový prenos musel Murgaš vytvoriť výkonný elektrický oscilátor, zariadenie na výrobu elektromagnetických vĺn s vysokou frekvenciou. Tým zabezpečil analógový bezdrôtový prenos a modulovanie vytvoreného signálu s tónovou moduláciu, ktorý prostredníctvom elektromagnetických vĺn cez vysielacie a prijímacie antény preniesol na vzdialenosť 30 km vzduchom nad zemou.
Aby nebolo pochýb, či ignorácie, existujú fakty „de jure“, ktoré svedčia o Murgašovom prvenstvo bezdrôtového prenosu informácií prostredníctvom elektromagnetických vĺn. Toto prvenstvo určil Okresný súd v New Yorku dňa 7. januára 1916 Jozefovi Murgašovi za úspešne vykonaný bezdrôtový prenos informácií v roku 1905 medzi mestami Wilkes Barre a Scranton v USA na vzdialenosť 20 míľ (30 km). V tom čase tento vynález znamenal svetový unikát, avšak spor o jeho prvenstvo nebol jednoduchý, pretože sa o to pokúšali viacerí významní svetoví odborníci. Tak ako Marconi aj ďalší bádatelia, ako bol profesor Fessenden, ale títo nedokázali ešte v tom čase uskutočniť uspokojivý bezdrôtový prenos informácií nad zemským povrchom, pritom sa však navzájom preli o toto prvenstvo, z ktorého napokon vyšiel ako víťaz Jozef Murgaš.
Ak sa pozeráme na súčasnosť tak najdynamickejšie segmenty komunikačných služieb sú oblasti služieb Internetu a v mobilnej telefónii kde je neustály proces konvergencie hlasu a dát prostredníctvom bezdrôtových mobilných sietí. Jozefovi Murgašovi vďačíme za to, že práve on pred viac ako 100 rokmi začal tento dôležitý vývoj svojím bezdrôtovým prenosom informácií zakódovaných v ustálených telegrafných značkách a svojím bezdrôtovým prenosom hlasu viactónovou moduláciou.
Jozef Murgaš bol všestranný a vzdelaný človek, ktorý videl rozvoj spoločnosti a jej života široko spektrálne a z nadhľadu. Svoj život a úsilie venoval pre blaho a rozvoj spoločnosti. Nikdy nezabúdal na svoj pôvod a snažil sa vždy hľadať riešenia, ktoré v danom čase boli najvhodnejšie pre slovenský národ či už v USA alebo na Slovensku. Dielo a život Jozefa Murgaša má pre spoločnosť veľký prínos vo viacerých oblastiach : historický – politický, umelecký – výtvarný, technický – komunikačný, cirkevný – sociálny.
Prvý významnejší pamätník o živote a diele Jozefa Murgaša bol vytvorený v Pamätnom dome Jozefa Gregora Tajovského 19.mája 1968 v Tajove, kde boli Murgašovi vyčlenené dve izby. V roku 1981 boli expozície v Pamätnom dome zrekonštruované ale s tým, že sa vyčlenil priestor pre Hanu Gregorovú a zrušil sa priestor s expozíciami pre Murgaša. Bývalý učiteľ v Tajove Jozef Šebo zachránil expozíciu, ktorá mala ísť do bližšie neurčeného depozitára a vlastným úsilím vybudoval novú expozíciu Jozefa Murgaša v miestnosti bývalej školy v Tajove. V súčasnej dobe táto expozícia už neexistuje vzhľadom na nevyhovujúce podmienky budovy bývalej školy. A tak má Murgaš dnes v roku 2013 len skromnú expozíciu v predsieni Pamätného domu Jozefa Gregora Tajovského.
Pri spomienke na Murgašovo dielo svetového významu nemali by sme zabúdať na mená dôležitých propagátorov života a diela Jozefa Murgaša. Prvá známa kniha „Jozef Murgaš, priekopník rádiotelegrafie“ od autora Juraja Vodu, ktorá vyšla v roku 1955. Ďalším významným pokračovateľom v propagácii Murgaša bola spisovateľka Margita Valehrachová, ktorá v roku 1960 vydala knihu „Svetlá minulosti“ o troch významných slovenských osobnostiach o Jozefovi Murgašovi o Aurelovi Stodolovi a o J. M. Pezvalovi. V roku 1970 napísala životopisný román „Technik v reverende“. Medzi ďalších propagátorov diela J. Murgaša patril Jozef Šebo, učiteľ a dlhoročný lektor pamätnej izby Jozefa Murgaša v Tajove, Ľudovít Tupta, polyhistor diela Jozefa Murgaša a publicista Jozef Vranka, autor známej knihy „Z doliny prerástol hory – Jozef Murgaš, kňaz, maliar, vedec, vynálezca“ tiež autor a režisér mnohých televíznych programov, kde Stretnutie v Tajove venované hlavne Murgašovi v roku 1979 bolo veľmi priaznivo prijaté televíznymi divákmi.
Jozef Murgaš zomrel v USA vo Wilkes Barre, kde má svoj náhrobný kameň. V roku 1999 občania Tajova postavili v cintoríne v Tajove symbolický pomník Jozefa Murgaša, ktorý pripomína korene ich slávneho rodáka.

Duševné vlastníctvo. Nehmotný majetok v podnikaní
2021-11-04 13:00 - 15:00 | Online

Competition TOP STUDENT'S FINAL THESIS
2021-11-04 14:00 - 15:00 | UVP TECHNICOM a online, Němcovej 5, Košice, Slovakia (Slovak Republic)

CASSINI Hackathon
2021-11-05 - 2021-11-07 | UVP TECHNICOM a online, Němcovej 5, Košice, Slovakia (Slovak Republic)
Si informatik, dátový analytik, marketér, dizajnér alebo nadšenec pre vesmíre technológie? Slovenská vesmírna kancelára organizuje CASSINI Hackathon. Vytvor tím, pomôž nájsť riešenie na výzvy, ktorým čelí Arktída prostredníctvom EU satelitných dát a vyhraj finančné ceny vo výške od 500 do 3000 eur, odborný mentoring, miesto vo vesmírnom inkubátore alebo noc na Lomnickom štíte. Počas konania hackathonu budeš mať k dispozícii potrebné dáta aj špecializovaných mentorov.
Registrácia a ďalšie informácie na hackathons.cassini.eu.

Innovation Days 2021
2021-11-09 - 2021-11-11 | Online
Innovuj s nami Košice a ukáž svoj potenciál. Inovačné dni sú určené pre ľudí s dobrým a realizovateľným nápadom v oblasti digitálneho zdravia, telemedicíny a AI.
Super ceny:
1. miesto: Víťaz sa zúčastní online Winners’ eventu Európskeho kola Innovation Days (27.11. 2021), kde sa virtuálne stretnú všetci víťazi z EÚ krajín, ktorí budú ďalej súťažiť o podporu svojho nápadu. Okrem toho získa víťaz vreckové 1 500 EUR na dokončenie svojho prototypu.
2. miesto – 1 000 EUR
3. miesto – 500 EUR
Viac informácií na innovlab.sk.

Finančné toky vo firme (Cash-flow)
2021-11-09 13:00 - 15:00 | UVP TECHNICOM a online, Němcovej 5, Košice, Slovakia (Slovak Republic)
Cash-flow si firma musí pozorne plánovať a sledovať, inak sa môže dostať do vážnych finančných problémov, hoci je jej celková bilancia dobrá.

Program webinára:

čo je to cashflow,
prečo je cashflow najdôležitejšie slovo v podnikaní a ako ho riadiť,
ako súvisí zisk s maržou a cashflow-om,
ako nastaviť firmu tak, aby fungovala výborne.
ako stanoviť cenu produktu (cenotvorba)

Lektor: Viliam Krunka videovizitka
Viliam Krunka je majiteľ účtovnej firmy, kt. sa špecializuje na ekonomiku podnikania. Pomáha ľuďom rozvíjať hodnotné nápady a radi firmám ohľadom ekonomiky a organizácie. Prednáša na témy manažment (riadenie podniku, riadenie kvality, riadenie času, radenie cashflow, stanovenie cieľov.. ). Je tvorcom online kurzov k podnikaniu a taktiež vyvíja softvér pre účtovníctvo, sklady a administratívu pre zjednodušenie a automatizovanie práce.

Biznis fórum (Inkubátor)
2021-11-10 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Startupy:

GRIDMAN
MIND3X
HRISS
NORDICS
Air2Go

Biznis fórum je aktivita, v rámci ktorej prebieha priebežné hodnotenie rozvoja startupov za účasti zástupcov z biznis sféry. Akceleračný program startupov je organizovaný v úzkej spolupráci s InnovLab (DEUTSCHE TELEKOM IT SOLUTIONS SLOVAKIA).

ICETA 2021
2021-11-11 - 2021-11-12 | Online
19th International Conference on Emerging eLearning Technologies and Applications

Ochranná známka, dizajn. Produkty, grafické rozhranie SW aplikácií a služieb
2021-11-11 13:00 - 15:00 | Online

Biznis fórum (Startup centrum)
2021-11-16 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Startupy:

SmartiCity Group
CheckUp
Corvest
Brut.to

Biznis fórum je aktivita, v rámci ktorej prebieha priebežné hodnotenie rozvoja startupov za účasti zástupcov z biznis sféry. Akceleračný program startupov je organizovaný v úzkej spolupráci s InnovLab (DEUTSCHE TELEKOM IT SOLUTIONS SLOVAKIA).

Patentovanie vynálezov a ochrana počítačových programov
2021-11-18 13:00 - 15:00 | Online

East Innovation Conference
2021-11-23 13:00 - 17:00 | Online
Viac informácií na amcham.sk.
Cieľom konferencie je diskutovať o vysoko relevantných otázkach zodpovedného líderstva, podnikateľskej zodpovednosti voči spoločnosti, budúcnosti inovačného podnikania v Košiciach a sociálnym aspektom vplyvu technológií v oblasti automatizácie, robotizácie a umelej inteligencie.

Biznis fórum (Inkubátor)
2021-11-24 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Startupy:

PohRock
Vizualizacky
Re-ca
Handcubes
Prowise

Biznis fórum je aktivita, v rámci ktorej prebieha priebežné hodnotenie rozvoja startupov za účasti zástupcov z biznis sféry. Akceleračný program startupov je organizovaný v úzkej spolupráci s InnovLab (DEUTSCHE TELEKOM IT SOLUTIONS SLOVAKIA).

Marketingový reštart
2021-11-25 13:00 - 15:00 | UVP TECHNICOM a online, Němcovej 5, Košice, Slovakia (Slovak Republic)
Ako byť v kľude, pracovať pomaly a získať obrovský marketingový náskok?
Na túto otázku Vám v rámci workshopu zodpovie lektor Ján Grinvalský.

ČO SA DOZVIETE?
Získate prehľad o štruktúre a princípe marketingovej komunikácie v zrozumiteľnej podobe a v ľudskej reči :-).
Stratégia budovania publika
Objavíte možnosti ako vybudovať publikum rezonujúce s vašim produktom. Spoznáte nástroje, ktoré Vám umožnia Vaše publikum identifikovať a uchovávať pre strategickú marketingovú komunikáciu.
Stratégia ovplyvnenia publika
Spoznáte šesť najčastejšie používaných metód pre ovplyvnenie zákazníckeho rozhodnutia. Získajte prehľad, ktorý Vám pomôže uplatniť tieto techniky vo vašej marketingovej a obchodnej komunikácií. Dostaňte sa do hláv Vašich budúcich zákazníkov.
Lektor – Ján Grinvalský – reklame a marketingu sa venuje od roku 1999, od reklamnej fotografie a grafického dizajnu cez copywriting prešiel k pozíciám art directora a marketingového konzultanta. V roku 2006 založil reklamnú agentúru Adsulting. s.r.o., kde pôsobil 12 rokov. Vytvoril značku EXIsport, kampaň pre PantaRhei, pripravil web pre T-Systems Košice, menším podnikom pomáhal až po vybudovanie ich značiek do podoby “love brands”.
Založil marketingovú remeselnú dielňu Morse (viac o agentúre Morse.: www.morse.click). Aktuálne sa podieľa na budovaní publika a tvorbe marketingového obsahu pre seriál „Pumpa“. Pre austrálsku spoločnosť SPEEDFIT vytvára dizajn edukačných kníh o stravovaní a magazín pre klientov. Táto rastúca sieť štúdií v oblasti fitness uspela aj v prestížnej súťaži investorov Shark Tank.
Od začiatku roka 2021 intenzívne pracuje na marketingovej stratégií popredné slovenského experta na cloud a kybernetickú bezpečnosť GAMO a.s. spojenej s prípravou online portálu a ich vlastného printového magazínu Platform of invention pre edukáciu manažérov na pozíciach CTO, CIO, CFO a CEO. Okrem toho sa zaoberá tvorbou a budovaniu značiek technologických startupov v spolupráci s ventures capital spoločnosťou Vision Ventures (airvolute, instyle, spinbotics a pod.). K srdcovým záležitostiam patrí aj práca na marketingu a identite menších rodinných firiem ako Marco Car, ZRNCO, Base Camp, Camp Košice, Family Gym, Ursa Minor a pod.).

Cirkulárna ekonomika a príležitosti pre Európsku zelenú dohodu
2021-11-29 14:00 | Online
Webinár pripravuje Inovačný hub pre potravinárstvo, biotechnológie a cirkulárnu ekonomiku pri inštitúte MCI | The Entrepreneurial School(Innsbruck).
Viac informácií a registrácia na ulysseus.eu.

On-line networking
2021-11-30 16:00 - 19:00 | UVP TECHNICOM a online, Němcovej 5, Košice, Slovakia (Slovak Republic)
Online networking: Ako zaujať, získavať nové kontakty a budovať vzťahy

Získavanie nových kontaktov a budovanie vzťahov je jednou zo základných zručností budúcnosti, ktorá vás môže odlíšiť od konkurencie. Ak vás zaujímajú špecifiká online networkingu a chcete sa dozvedieť viac ako v súčasnej dobe zaujať, zanechať skvelý prvý dojem a úspešne komunikovať tak ste tu správne!
Čakajú na vás techniky, nástroje, ako aj skvelé aktivity na zvyšovanie popularity, siete kontaktov, sebaprezentácie na sociálnych sieťach, zapamätateľnosti a nebudú chýbať ani networking výzvy na neustále zlepšovanie sa.
Teším sa na vás!
ČO SA DOZVIETE

Ako zanechať skvelý prvý dojem
Ako získať nových priateľov a zvýšiť si svoju popularitu
Ako sa starať o svoje power kontakty
Ako napísať skvelý mail
Ako fungujú jazyky vďačnosti
Ako zaujať prostredníctvom storytellingu
Ako vyniknúť v online prostredí na sociálnych sieťach
Ako strategicky budovať profesionálne vzťahy

Biznis fórum (Startup centrum)
2021-12-07 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Startupy:

RescueBook
Mestometer
Hoppy – english
CredibleRentals – english
PraptiDelivery – english

Biznis fórum je aktivita, v rámci ktorej prebieha priebežné hodnotenie rozvoja startupov za účasti zástupcov z biznis sféry. Akceleračný program startupov je organizovaný v úzkej spolupráci s InnovLab (DEUTSCHE TELEKOM IT SOLUTIONS SLOVAKIA).

Manažment rizík
2021-12-09 13:00 - 15:00 | UVP TECHNICOM a online, Němcovej 5, Košice, Slovakia (Slovak Republic)
Webinár je zameraný na vysvetlenie systematického postup identifikácie, hodnotenia a riadenia rizík.

Dozviete sa základne princípy a postupy v oblasti manažmentu rizík. Na jednotlivých príkladoch Vám ukážeme ako riziká identifikovať, ohodnotiť závažnosť aj finančné dopady alebo ako navrhnúť a implementovať proaktívne prístupy k riadeniu rizík.

Obsah workshopu:

Úvod do riadenia rizík
Význam riadenia rizík
Nástroje, techniky, postupy atd.
Dokumentácia podporujúca riadenie rizík
Postup k identifikácii rizík
Hodnota a kontrola rizík
Integrácia rizík do života organizácie
Jednotlivé ukážky prístupov k riadeniu rizík

Lektor:Peter Imrich, certifikovaný Scrum Master (PSM) má niekoľkoročné skúsenosti v oblasti riadenia medzinárodných projektov v pozícii Scrum Mastra.
Spoluautor aplikácie EFFY( www.effyapp.com ). Pôsobí ako mentor tímov pre oblasť Agilného riadenia v programe Digital League. Primárne pracoval v tímoch zameraných na vývoj aplikácií ako sú napriklad Payout, Pokerstars, Bankomo, Starswallet a Boon.

Prezentačné zručnosti (Hovor ako TED)
2021-12-14 16:00 - 19:00 | UVP TECHNICOM a online, Němcovej 5, Košice, Slovakia (Slovak Republic)
Rozmýšľali ste niekedy nad tým čo spája prejavy tých najlepších rečníkov? Čo odlišuje priemerných od výnimočných? Chceli by ste posunúť svoju prezentáciu a prejav o úroveň vyššie?

Ak ste odpovedali áno, tak tento workshop je určený priamo vám!
Na tomto praktickom workshope sa budeme rozprávať a sami si vyskúšate konkrétne techniky a nástroje na to, ako zaujať hneď od začiatku, ako prekvapiť svoje publikum, okoreniť svoju prezentáciu, využiť emócie vo svoj prospech a neustále sa zlepšovať. Čakajú na vás skupinové, ako aj individuálne aktivity, ktoré budú zamerané na rozvoj kreativity, riešenia problémov, ale hlavne na zdokonalenie vašich prezentačných zručností!
Špecifické oblasti workshopu:

Piliere presvedčivosti
Typológia študentov
Pyramída učenia
Kreatívny názov
Inšpirujúci úvod a silný záver
Efektívne techniky na vytvorenie kreatívneho, presvedčivého a emočne nabitého prejavu
Zvládanie ťažkých situácií
Praktické metódy na neustále zlepšovanie svojho prejavu a prezentácie

Biznis fórum (Inkubátor)
2021-12-16 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Startupy:

Ceelabs
GrandUp
CeoHire

Biznis fórum je aktivita, v rámci ktorej prebieha priebežné hodnotenie rozvoja startupov za účasti zástupcov z biznis sféry. Akceleračný program startupov je organizovaný v úzkej spolupráci s InnovLab (DEUTSCHE TELEKOM IT SOLUTIONS SLOVAKIA).

Súťaž startupov 14. kolo – Máš nápad?
2021-12-17 13:00 - 16:00 | UVP TECHNICOM a online, Němcovej 5, Košice, Slovakia (Slovak Republic)

Súťaž – Intenzívny akceleračný program
2022-01-01 - 2022-01-21 | Online
Súťaž o zapojenie sa do Intenzívneho akceleračného programu pre startupy
Startupy majú šancu získať významnú podporu pre svoj ďalší rozvoj
UVP TECHNICOM vyhlasuje súťaž inovatívnych projektov (startupov) o zapojenie sa do intenzívneho dvojmesačného akceleračného programu startupov, ktorý je organizovaný v rámci projektu zameraného na rozvoj ekosystému inteligentných inovácií v regióne východného Slovenska.
Ak máte nápad, ktorý chcete ďalej rozvíjať, alebo je Váš inovatívny projekt pripravený na rýchly rast, tak je to šanca pre Vás, určite sa prihláste a my Vám pomôžeme.
Ako a kto sa môže prihlásiť do súťaže o účasť v intenzívnom akceleračnom programe?“
Pre prihlásenie sa do súťaže je potrebné vyplniť REGISTRAČNÝ FORMULÁR
Prihlášky do súťaže je možné zasielať do 21. 1. 2022.
Do súťaže sa môžu prihlásiť jednotlivci alebo tímy s nápadom v rôznych štádiách vývoja, ktorého úroveň technologickej pripravenosti dosahuje stupeň TRL 3 – 6 (TRL 3: experimentálny dôkaz koncepcie – proof of concept, TRL 4: technológia validovaná v laboratóriu, TRL 5: technológia validovaná v príslušnom prostredí – priemyselne relevantné prostredie v prípade kľúčových podporných technológií, TRL 6: technológia preukázaná v príslušnom prostredí – priemyselne relevantné prostredie v prípade kľúčových podporných technológií).
Čo môžu startupy získať?

účasť na bezplatnom intenzívnom akceleračnom programe,
kancelárske priestory v modernej budove UVP TECHNICOM (bezplatný pobyt počas akceleračného programu) a možnosť využívania ďalších priestorov a infraštruktúry,
validáciu svojho projektu a spätnú väzbu od expertov, zákazníkov a investorov,
individuálne mentorské a koučovské konzultácie, ktoré pomôžu startupom posunúť ich riešenia správnym smerom – pomôžu vytvoriť individuálny plán rozvoja,
príležitosť predstaviť svoje riešenia verejnosti a potenciálnym zákazníkom, investorom,
možnosť nadviazať spoluprácu s odbornými pracoviskami TUKE, potenciálne možnosť využitia potrebnej kapacity unikátnych odborných pracovísk, laboratórií a iných zariadení TUKE,
podporu pri tvorbe podnikateľského plánu, získavaní partnerov, vyhľadávaní potenciálnych investorov,
podporu pri tvorbe prezentačnej identity startupov a príprave ich prezentačných materiálov (vrátane video-vizitiek, brandových profilov v online aj tlačenej podobe),
hodnotné ceny v rámci záverečnej súťaže startupov o najvýznamnejší progres, ktorý startup dosiahne v rámci zaradenia do akceleračného programu.

Čo sa bude diať po prihlásení do súťaže o účasť v intenzívnom akceleračnom programe?
Prihlásené projektové zámery budú zaradené do prípravného BootCampu, ktorý bude prebiehať v termíne od 24. do 28.1.2022. Cieľom je pripraviť vybrané tímy na súťažné prezentácie pred odbornou komisiou, ktoré sa uskutočnia v závere BootCampu. Komisia vyberie 10 projektov, ktoré budú mať možnosť absolvovať dvojmesačný intenzívny akceleračný program v Startup centre a Inkubátore UVP TECHNICOM v termíne o 1.2. do 31.3.2022.
Po absolvovaní dvojmesačného intenzívneho akceleračného programu budú odbornou komisiou v rámci záverečných súťažných prezentácií vyhodnotené startupy, ktoré dosiahnu najlepší progres v svojom rozvoji. Najlepšie startupy majú možnosť získať hodnotné ceny.
Ako bude vyzerať intenzívny akceleračný program?
Intenzívny dvojmesačný akceleračný program bude obsahovo zameraný na rozvoj kompetencií v oblasti prípravy individuálnych biznis plánov startupov, vývoja produktu, ochrany duševného vlastníctva, analýzy možnosti uplatnenia sa produktu na trhu, marketingu produktu a jeho uvedenia na trh, komunikácie so zákazníkom, rozvoja firmy a efektívneho osobného rozvoja a rozvoja ľudských zdrojov.
V rámci akceleračného programu absolvujú startupy intenzívnu prípravu zahŕňajúcu nasledujúce aktivity :

Interaktívne workshopy: Budú organizované do siedmych tematických blokov zaradené workshopy v celkovom rozsahu 44 hodín – viď nižšie.
Mentoring a koučing: individuálne stretnutia s mentormi a koučmi, expertmi (v spolupráci s odbornými pracoviskami Technickej univerzity v Košiciach) v rozsahu min. 6 hodín individuálnych stretnutí s každým startupom v priebehu programu. Náplňou poradenstva a koučingu bude príprava biznis plánu startupu, identita a branding produktu/firmy, ochrana duševného vlastníctva, rozvoj produktu a firmy ako takej a expertný mentoring.
Biznis fóra startupov: interaktívne stretnutia startupov so zástupcami biznis sféry, skúsenými manažérmi, koučmi a expertmi, zamerané na priebežné analytické hodnotenie progresu startupov, ktoré budú organizované ako krátke vystúpenie startupov nasledované analytickou otvorenou diskusiou a individuálnym networking zúčastnených.
Inšpiratívne príbehy startupov: motivačné stretnutia s úspešnými startupami.

Je prioritou, aby aktivity akceleračného programu prebiehali vo forme osobných stretnutí primárne v priestoroch UVP TECHNICOM. V prípade nepriaznivých epidemiologických podmienok budú fyzické osobné stretnutia nahradená hybridnou alebo plne online formou s využitím dostupnej teleprezenčnej infraštruktúry UVP TECHNICOM.
Súťaž a aj samotný intenzívny akceleračný program pre vybrané startupy je organizovaný s podporou Ministerstva investícií, regionálneho rozvoja a informatizácie Slovenskej republiky.

Ponuka Ulysseus mobilít pre študentov
2022-01-01 - 2022-03-31
Študenti majú možnosť získať ECTS kredity (angl. European Credit Transfer System) za jednotlivé alebo viaceré akademické kurzy na rôznych úrovniach v rámci univerzít Ulysseus.
Dostupné budú kurzy:

Entrepreneurship and design thinking
Basics of Entrepreneurship and Industrial Marketing
MOOC: “Entrepreneurship & Technology: From Idea to Market”
Growth through entrepreneurial resources and network
Futures Research
Applied Design Research

BOWI InfoDay#1
2022-01-11 09:00 - 12:00 | Online
Dovoľte nám pozvať Vás na prvý slovenský informačný deň k aktuálnej grantovej výzve projektu BOWI, vďaka ktorému môžete získať 60.000,- € na realizáciu vášho technologického experimentu.

Informačný deň realizujeme formou online webináru v utorok 11.1.2022 so začiatkom o 9:00. V rámci predpokladanej 2-hodinovej agendy Vám chceme priblížiť:

projekt BOWI, prezentácia DIH TECHNICOM a partnerov,
možnosti a podmienky pre získanie grantu,
parametre grantovej výzvy, prihlasovací portál a potrebná administratíva,
termíny a spôsoby hodnotenia podaných žiadostí,
dizajnovanie experimentov a príklad experimentu (skúsenosti z predchádzajúcich výziev).

Podujatie prebehne v slovenskom jazyku, s výnimkou vstupu našich partnerov z projektu BOWI a DigitalHubLogistic Dortmund v angličtine (bez tlmočenia).
Na webinár InfoDay 1 je potrebné sa registrovať cez tento registračný formulár.
Už teraz Vám ďakujeme za váš záujem a tešíme sa na vašu účasť.
Zároveň Vás chceme povzbudiť, aby ste nám v rámci odpovede na mail dih@uvptechnicom.sk zaslali svoje otázky, prípadne tipy na témy a súvislosti, ktoré Vás vzhľadom na projektovú žiadosť zaujímajú najviac.

Hodnotenie pobytu startupov v Startup centre UVP TECHNICOM
2022-01-11 09:00 - 12:00 | UVP TECHNICOM a online, Němcovej 5, Košice, Slovakia (Slovak Republic)

13. kolo hodnotenia pobytu startupov v Startup centre UVP TECHNICOM
2022-01-14 10:00 - 13:00 | Online
Dňa 14.01. 2022 sa uskutoční hodnotenie pobytu startupov v rámci ukončenia ich 6 mesačného pobytu v Startup centre UVP TECHNICOM.
Hodnotenie bude organizované on-line (hodnotiaca komisia bude komunikovať so startupmi z virtuálneho videokonferenčného štúdia v UVP TECHNICOM.

Priebeh hodnotenia:
Každý startup bude prezentovať svoj aktuálny biznis plán. Prezentácia startupu bude mať 2 časti:

10 minút (max.) – prezentácia biznis plánu
5 minút (max) – diskusia – odpovede na otázky hodnotiacej komisie.

Na základe hodnotenia startupu komisiou, budú 3 možné alternatívy ďalšieho postupu:

Startupu bude navrhnutý postup do Inkubátora UVP TECHNICOM (v rámci ročného pobytu v Inkubátore startupy absolvujú tzv. rastový program).
Startupu bude navrhnutý opakovaný 6 mesačný pobyt v rámci Startup centra.
Spolupráca startupu s UVP Technicom bude ukončená.

Výsledky hodnotenia a informácie o ďalšom postupe budú zverejnené do 3 pracovných dní.
Viac info o startupoch, ktorých pobyt v Startup centre bude hodnotený je na: https://www.startupcentrum.tuke.sk/startup-centrum-tuke/
Pre účasť na hodnotení je potrebná registrácia: rezervacie.uvptechnicom.sk.

Pozvánka na webinár „Introducing new solutions for boosting accessibility and inclusiveness in cultural heritage“
2022-01-18 16:30 - 18:00 | Online
Názov: Introducing new solutions for boosting accessibility and inclusiveness in cultural heritage
Organizátor: Inovačný hub pre cestovný ruch, umenie a kultúrne dedičstvo pri Univerzite v Janove
Jazyk: Angličtina

Registrácia pre účasť | Účasť bezplatná, registrácia nutná na linke: https://ulysseus.eu/webinar-introducing-new-solutions-for-boosting-accessibility-and-inclusiveness-in-cultural-heritage/

Aliancia Ulysseus (www.ulysseus.eu) pokračuje v rámci projektu COMPASS so sériu webinárov zameraných na aktuálne tematické priority Európskej únie. Webináre organizujú inovačné huby jednotlivých partnerských univerzít aliancie.
Dovoľte nám pozvať Vás na webinár „Introducing New Solutions for Boosting Accessibility and Inclusiveness in Cultural Heritage“, ktorý sa uskutoční v utorok 18.01.2022 o 16:30 hod. Webinár pripravuje Inovačný hub pre cestovný ruch, umenie a kultúrne dedičstvo pri Univerzite v Janove.
O webinári
Dosiahnutie plnej prístupnosti a inklúzie v rámci problematiky kultúrneho dedičstva je jedným zo základných predpokladov pre naplnenie cieľov trvalo udržateľného rozvoja (SDG) v rámci Agendy 2030 Spojených národov. Avšak tento obrovský potenciál je na praktickej úrovni stále nedocenený a vyžaduje si rozvinúť aplikačnú prax. Čo teda znamená plná inkluzívnosť a prístupnosť v urbánnom kontexte? Čím sa odlišuje od prírodného prostredia? Akú úlohu zohráva v tomto kontexte kultúrne dedičstvo? Digitalizácia a technologické riešenia môžu byť priamym riešením pre zvládnutie požiadaviek týkajúcich sa procesov rozvoja publika (audience development) a monitorovacích aktivít. Aké sú potom konkrétne možnosti a na druhej strane negatívne dopady týchto riešení?
Webinár sa bude snažiť nájsť odpovede na uvedené otázky, pričom budú diskutované rôzne významy pojmu prístupnosť (accessibility) a inkluzívnosť v rôznych kontextoch, vďaka čomu sa otvorí dialóg o výzvach a príležitostiach v tejto oblasti.
Keynote prezentácia a panel expertov
Hlavnú prezentáciu webinára prednesú expertky Amelia Lentini, Barbara Blasi, Karla Vittori z talianskej asociácie AIDIA podporujúcej uplatnenie žien v technických vedách a architektúre.
Diskusie v rámci panelu expertov sa zúčastnia:

Zuzana Réveszová (Creative Industry Košice a združenie Spolka, študentka doktorandského štúdia na Technickej univerzite v Košiciach)
Birgit Bosio (MCI Management Center Innsbruck)
Giacomo Montanari (Univerzita v Janove)
Julia Rey Pérez (Univerzita v Seville)
Anna Dentoni (Asociácia pre námorné kultúrne dedičstvo v Janove).

Kontakt | Ulysseus TUKE tím, ulysseus@tuke.sk

BootCamp pre startupy
2022-01-25 - 2022-01-27 | UVP TECHNICOM 001/002 a Online, Němcovej 5, Košice, 04001, Slovakia (Slovak Republic)
V dňoch 25.-27.1.2022 bude UVP TECHNICOM organizovať hybridnou formou prípravný BootCamp pre vybrané startupy (séria workshopov a individuálnych konzultácií).
Registrácia – prezenčne
Registrácia – online
Cieľom BootCampu je pripraviť vybrané startupy na súťažné prezentácie pred odbornou komisiou, ktoré sa uskutočnia v závere BootCampu (28.1.2022). Komisia vyberie 10 projektov, ktoré budú mať možnosť absolvovať dvojmesačný unikátny „Intenzívny akceleračný program“ v Startup centre a Inkubátore UVP TECHNICOM v termíne o 1.2. do 31.3.2022.
Príležitosť zúčastniť sa BootCampu dostali startupy: Truide, storePredictor, 21Games OZ, Sigred, Corvest, rescueBOOK, les i more, APONI HOLOGRAPHICS, TrainBuddy, História 3D, Kuchyňáčik, ELLA Slovakia, Dobijanie elektromobilu, Mobilna podlaha, Nobill, eBusiness Cards, Wellnesso, Mestometer, SmartCityGroup, Nordics a BRUT.TO.
Po absolvovaní dvojmesačného intenzívneho akceleračného programu budú odbornou komisiou v rámci záverečných súťažných prezentácií vyhodnotené startupy, ktoré dosiahnu najlepší progres v svojom rozvoji.
Intenzívny dvojmesačný akceleračný program bude obsahovo zameraný na rozvoj kompetencií v oblasti prípravy individuálnych biznis plánov startupov, vývoja produktu, ochrany duševného vlastníctva, analýzy možnosti uplatnenia sa produktu na trhu, marketingu produktu a jeho uvedenia na trh, komunikácie so zákazníkom, rozvoja firmy a efektívneho osobného rozvoja a rozvoja ľudských zdrojov.
V rámci akceleračného programu absolvujú startupy intenzívnu prípravu zahŕňajúcu nasledujúce aktivity :

Interaktívne workshopy: Budú organizované workshopy v celkovom rozsahu 44 hodín.
Mentoring a koučing: individuálne stretnutia s mentormi a koučmi (6 hodín individuálnych konzultácií pre každý startup).
Biznis fóra startupov: interaktívne stretnutia startupov so zástupcami biznis sféry, skúsenými manažérmi, koučmi a expertmi, zamerané na priebežné analytické hodnotenie progresu startupov.
Inšpiratívne príbehy startupov: motivačné stretnutia s úspešnými startupami.

Bootcamp startupov ako aj samotný intenzívny akceleračný program pre vybrané startupy sú organizované v rámci projektu „Rozvoj ekosystému inteligentných inovácií v regióne východného Slovenska na báze pilotnej realizácie intenzívneho programu akcelerácie podnikania“ (EAST) je finančné podporený dotáciou zo štátneho rozpočtu Slovenskej republiky v rámci výzvy SRIN č. 6/2021 vyhlásenej Ministerstvom investícií, regionálneho rozvoja a informatizácie Slovenskej republiky.

Súťažné prezentácie startupov
2022-01-28 09:00 - 13:00 | UVP TECHNICOM 001/002 a Online, Němcovej 5, Košice, 04001, Slovakia (Slovak Republic)
BootCamp
Dňa 28.1.2022 sa po ukončení prípravného BootCampu startupov uskutočnia súťažné prezentácie startupov pred odbornou komisiou. Súťaž bude organizovaná hybridnou formou.
Komisia vyberie v súťaži 10 startupov, ktoré budú mať možnosť absolvovať dvojmesačný unikátny „Intenzívny akceleračný program“ v Startup centre a Inkubátore UVP TECHNICOM v termíne o 1.2. do 31.3.2022. Program bude obsahovo zameraný na rozvoj kompetencií v oblasti prípravy individuálnych biznis plánov startupov, vývoja produktu, ochrany duševného vlastníctva, analýzy možnosti uplatnenia sa produktu na trhu, marketingu produktu a jeho uvedenia na trh, komunikácie so zákazníkom, rozvoja firmy a efektívneho osobného rozvoja a rozvoja ľudských zdrojov.
Súťaž je prístupná pre verejnosť. Link na súťažné prezentácie je: https://video.nti.sk/join?vcbiuovleai
Bootcamp startupov ako aj samotný intenzívny akceleračný program pre vybrané startupy sú organizované v rámci projektu „Rozvoj ekosystému inteligentných inovácií v regióne východného Slovenska na báze pilotnej realizácie intenzívneho programu akcelerácie podnikania“ (EAST) je finančné podporený dotáciou zo štátneho rozpočtu Slovenskej republiky v rámci výzvy SRIN č. 6/2021 vyhlásenej Ministerstvom investícií, regionálneho rozvoja a informatizácie Slovenskej republiky.
